
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2006 M. BIRŽELIO 29 D. SPRENDIMO NR. T-191 PAKEITIMO
2008 m. birželio 26 d. Nr. T-201
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr.91-2832) 11 str. 2 d., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 8 str. 1 d. 1 p. ir atsižvelgdama į Slavikų seniūnijos bendruomenės centro 2008 m. balandžio 9 d. prašymą, nusprendžia:

1. Pakeisti savivaldybės tarybos 2006 m. birželio 29 d. sprendimo Nr. T-191 „Dėl negyvenamosios patalpos, esančios Slavikų seniūnijoje, Slavikų kaime, Suvalkiečių g. 14, perdavimo laikinai neatlygintinai valdyti ir naudotis“ 1 punktą ir jį išdėstyti nauja redakcija :


„1. Perduoti asociacijai Slavikų seniūnijos bendruomenės centrui laikinai neatlygintinai valdyti ir naudotis pagal panaudos sutartį dešimčiai metų savivaldybei nuosavybės teise priklausančius ir šiuo metu savivaldybės administracijos patikėjimo teise valdomus - 20,95 kv. m ploto negyvenamąją patalpą (Nekilnojamojo daikto kadastro duomenų byloje Nr. 84/8371 pastatas pažymėtas šifru 1C2/p, unikalus Nr.8498-8007-2012,  patalpos indeksas - 1-5,  leidžiant naudotis 2,66 kv. m ploto bendro naudojimo patalpomis, kurių indeksai – 1-6, 1-7) ir 128,25 kv. m ploto katilinės pastatą (Nekilnojamojo daikto kadastro duomenų byloje Nr. 84/8371 pastatas pažymėtas šifru 4H1/p, unikalus Nr.4400-1148-0240), esančius Slavikų seniūnijoje, Slavikų kaime, Suvalkiečių g.14, Slavikų seniūnijos bendruomenės centro įstatuose šiuo metu numatytoms funkcijos vykdyti.“

2. Įgalioti savivaldybės administracijos direktorių sudaryti ir pasirašyti susitarimą dėl savivaldybės turto panaudos sutarties Nr. 1D-32, sudarytos 2006 m. liepos 20 d., pakeitimo ir perdavimo-priėmimo aktą.


3. Leisti Slavikų seniūnijos bendruomenės centrui atlikti savivaldybei nuosavybės teise priklausančio, šiuo metu savivaldybės administracijos patikėjimo teise valdomo 128,25 kv. m ploto katilinės pastato (Nekilnojamojo daikto kadastro duomenų byloje Nr. 84/8371 pastatas pažymėtas šifru 4H1/p, unikalus Nr.4400-1148-0240), esančio Slavikų seniūnijoje, Slavikų kaime, Suvalkiečių g.14, rekonstrukciją bei pakeisti  paskirtį, pritaikant jį administracinei veiklai ir salei.

